बन्दकै कारण कृषि र भेटनरीको स्नातक र स्नातकोत्तर तहको पहिलो सेमेस्टर सकिएको छैन । ६ महीने सेमेस्टर नौ÷दश महीना लम्बिंदा बल्ल रुटिन निकालेर परीक्षा सञ्चालन गर्न लागिएको छ । स्नातक तहको पहिलो ब्याच यसपटक बल्ल ‘पासआउट’ हुँदैछ । चार वर्षको पढाइ पाँच वर्ष लम्बिएको आठौं सेमेस्टरकी विद्यार्थी शिलु दाहाल बताउँछिन् । “कुनै पनि सेमेस्टर समयमा सकिएन” उनी भन्छिन्, “पढाइ अवधि एक वर्ष धकेलिंदा आफ्नो योजना अनुसार अगाडि बढ्न पाएनौं ।”
